Document ID: 32005D0610

ODLOČBA KOMISIJE
z dne 9. avgusta 2005
o ustanovitvi razredov požarne odpornosti za določene gradbene proizvode
(notificirano pod dokumentarno številko K(2005) 2925)
(Besedilo velja za EGP)
(2005/610/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/106/EGS z dne 21. decembra 1988 o uskladitvi zakonov, uredb in upravnih določb držav članic, ki se nanašajo na gradbene proizvode (1), in zlasti člena 20(2) Direktive,
ob upoštevanju naslednjega:
(1)
Direktiva 89/106/EGS predvideva, da bi za upoštevanje različnih stopenj zaščite gradbenih del na nacionalni, regionalni ali lokalni ravni bilo potrebno v razlagalnih dokumentih vpeljati ustrezne razrede, ki bi se nanašali na lastnosti proizvodov glede vsake posamezne značilnosti proizvoda. Ti dokumenti so bili objavljeni pod naslovom „Obvestilo Komisije glede razlagalnih dokumentov Direktive 89/106/EGS (2)“.
(2)
Kar se tiče osnovnih varnostnih zahtev v primeru požara, navaja razlagalni dokument št. 2 številne medsebojno povezane ukrepe, ki skupno določajo takšne postopke požarne varnosti, kot bi se naj razvili v različnih smereh v državah članicah.
(3)
Razlagalni dokument št. 2 označuje enega od teh ukrepov kot omejevalnega za nastanek in širjenje požara in dima v danem območju, z omejevanjem zmožnosti gradbenih proizvodov, da bi prispevali k nastanku in razširitvi požara.
(4)
Raven te omejitve se lahko izrazi samo s termini različnih stopenj požarne odpornosti proizvodov v njihovi končni uporabi.
(5)
Po poti usklajene rešitve je bil sprejet sistem razredov z Odločbo Komisije 2000/147/ES z dne 8. februarja 2000 o izvajanju Direktive Sveta 89/106/EGS v zvezi s klasifikacijo požarne odpornosti gradbenih proizvodov (3).
(6)
V primeru določenih gradbenih proizvodov je potrebno upoštevati klasifikacijo, določeno v Odločbi 2000/147/ES.
(7)
Požarna odpornost mnogih gradbenih proizvodov in/ali materialov v skladu s klasifikacijo, določeno z Odločbo 2000/147/ES, je dobro uveljavljena in v zadostni meri poznana regulatorjem požarne varnosti v državah članicah, tako da ti ne zahtevajo testiranja za to določeno lastnost proizvoda.
(8)
Proizvodi so razvrščeni glede na njihovo končno rabo, kjer je to potrebno.
(9)
Ukrepi, predvideni s to odločbo, so v skladu z mnenjem Stalne komisije za gradbeništvo -
SPREJELA NASLEDNJO ODLOČBO:
Člen 1
Gradbeni proizvodi in/ali materiali, ki zadostujejo vsem zahtevam določil požarne odpornosti brez potrebe po nadaljnjem testiranju, so navedeni v prilogi.
Člen 2
Posebni razredi, ki se nanašajo na različne gradbene proizvode in/ali materiale v okviru klasifikacije požarne odpornosti, sprejete z Odločbo 2000/147/ES, so navedeni v prilogi k tej odločbi.
Člen 3
Ta odločba je naslovljena na države članice.
V Bruslju, 9. avgusta 2005

Labels: 1
20
7
3
0